สวัสดีครับ คือมีก้อนเนื้อเล็กๆประมาณ2ก้อนที่รูทวาร รู้สึกเจ็บบางที นานๆทีจะรู้สึกเจ็บ ไม่รู้ว่าเป็นริดสีดวงรึป่าว และเกิดจากอะไรครับ พึ่งรู้เมื่อวานนี้ว่ามี แต่ไม่รู้ว่าเป็นมานานขนาดไหนแล้ว
สวัสดีค่ะ ก้อนเนื้อเล็กๆ ที่รูทวารหนัก อาจเป็น1.ริดสีดวงทวารชนิดภายนอก จะเห็นเป็นติ่งเนื้อยื่นออกมากจากรูทวารหนัก ซึ่งจะเกิดเมื่อมีอาการท้องผูกหรือท้องเสียเกิดขึ้น มักไม่ทำให้เกิดเลือดออกเหมือนริดสีดวงภายใน แต่อาจจะทำให้มีอาการเจ็บ แสบ หรือปวดเมื่อเกิดการเสียดสีหรือนั่งทับ หากเกิดลิ่มเลือดขึ้นในหลอดเลือดที่โป่งพอง จะทำให้ปวดและเจ็บมากได้2. แผลปริขอบทวารหนัก จะเกิดเมื่ออุจจาระแข็ง หรือเป็นก้อนใหญ่ ต้องออกแรงเบ่งมาก ก้อนอุจจาระอาจไปครูดกับเยื่อบุของทวารหนัก ทำให้เกิดเป็นแผล ซึ่งมักมีเลือดสีแดงสดติดออกมากับก้อนอุจจาระ โดยปริมาณเลือดมักไม่มาก อาจเพียงแค่ติดกระดาษที่ใช้เช็ดก้น และจะมีอาการปวดหรือเจ็บรูทวารหนักร่วมด้วย หากเป็นเรื้อรัง เยื่อบุผิวรอบๆ แผลที่ทวารหนักนี้จะหนาตัวขึ้น ทำให้มีลักษณะเป็นติ่งเนื้อขึ้นมาได้ด้วย เรียกanal skin tag3.หูดหงอนไก่จะเป็นติ่งเนื้อหรือตุ่มเนื้ออ่อนๆ สีชมพูหรือสีเนื้อ ผิวมักขรุขระ อาจพบติ่งเดียวหรือหลายติ่งอาจมีอาการคันร่วมด้วยแต่มักไม่มีอาการเจ็บ หรือแสบ เป็นโรคติดต่อจากการมีเพศสัมพันธ์4. เป็นติ่งเนื้อธรรมดาของผิวหนังรอบๆ ทวารหนัก มักไม่มีอาการอะไร ถ้ามีขนาดใหญ่เวลานั่งอาจรู้สึกเจ็บ5.ก้อนที่ลำไส้ใหญ่หรือบริเวณทวารหนักจากสาเหตุอื่นๆ เช่น เนื้องอกของลำไส้ตรง หรือเนื้องอกทวารหนัก ที่ยื่นออกมาจนพ้นรูทวารหนักหากไม่เคยมีถ่ายอุจจาระมีเลือดปน ไม่เคยมีเพศสัมพันธ์ ก้อนเนื้อมีลักษณะเรียบ ไม่ขรุขระ ก็น่าจะเป็นริดสีดวงทวารชนิดภายนอกหรือติ่งเนื้อธรรมดาแต่หากก้อนมีการขยายขนาดใหญ่ขึ้นเรื่อยๆ หรือมีอาการเจ็บรูทวารมาก หรือมีถ่ายอุจจจาระเป็นเลือด ควรไปพบแพทย์เพื่อตรวจค่ะ